ఎన్డీయే మిత్రపక్ష పార్టీలే కాకుండా ఇతర పార్టీలు ఇచ్చిన సలహాలు, సూచనల మేరకే రాష్ట్రపతి అభ్యర్థిగా బిహార్ గవర్నర్ రామ్నాథ్ కోవింద్ను ఎంపిక చేశామని కేంద్ర మంత్రి వెంకయ్య నాయుడు స్పష్టం చేశారు. బీజేపీ జాతీయ అధ్యక్షుడు అమిత్ షా నియమించిన త్రిసభ్య కమిటీ దాదాపు అన్ని పార్టీలతో సంప్రదింపులు జరిపిందని, పార్లమెంటరీ బోర్డుకు నివేదిక అందజేసిందని తెలిపారు. అట్టడుగు వర్గాలకు చెందిన కోవింద్ ప్రముఖ రాజకీయ వేత్తగా ఎదిగారని, భారత సమాజం పట్ల సంపూర్ణ అవగాహన ఉందని తెలిపారు. సీనియర్ న్యాయవాదిగా భారత రాజ్యాంగం ఆయనకు సుపరిచితమేనని అన్నారు. వ్యవసాయ నేపథ్యం నుంచి వచ్చిన కోవింద్ సామాజిక న్యాయం కోసం పాటుపడ్డారని చెప్పారు. అన్ని పార్టీలు సహకరించి, కోవింద్ ఏకగ్రీవంగా ఎన్నికయ్యేందుకు సహకరించాలని విజ్ఞప్తి చేశారు. నిర్మాణాత్మక సూచనలు ఇచ్చినందుకు  పార్టీలకు కృతజ్ఞతలు తెలిపారు.
endeeye mitrapaksha partyle kakunda itara paarteelu ichina salahalu, suuchanala merake rashtrapati abhyardhigaa bihar gavarnar ramnath kovindnu empika chesamani kendra mantri venkayya nayudu spashtam chesaru. bgfa jaateeya adhyakshudu amit shaa niyaminchina trisabhya commity daadaapu anni paartiilatoe sampradimpulu jaripindani, parlamentary borduku nivedika andajesindani telipaaru. attadugu vargaalaku chendina kovind pramukha rajakeeya vettagaa edigaarani, bhaarata samajam patla sampuurna avagaahana undani telipaaru. seanier nyaayavaadigaa bhaarata raajyaangam aayanaku suparichitamenani annaru. vyavasaaya nepathyam nunchi vachina kovind saamaajika nyaayam kosam paatupaddaarani cheppaaru. anni paarteelu sahakarinchi, kovind ekagreevangaa ennikayyenduku sahakarinchaalani vignapti chesaru. nirmaanaatmaka suuchanalu ichinanduku  paarteelaku krutagnatalu telipaaru.